Besenyők

Nomád klánok, törzsek és bandák által uralt vidék. A helyi klánokat egy föderatív rendszer fogja egyetlen közösségbe, aminek jelenleg legerősebb tagjai és politikai vezetői a besenyők.

Területe főként a Duna-Tisza köze, a Kiskunlacháza-Cegléd-Tószeg vonaltól egészen Újvidékig. Szomszédjai: északon a Kattogó-mocsár, a Pestvidéki Őrgrófság és a Jász Kaganátus, keletről a Negyedik Magyar Köztársaság, a Gyűrű, a Viharsarok és Szeged. Nyugati szomszédjai a Mohácsi Királyság, a Paksi-mocsár, az Acélország és a Ludditák.

Történelem
A 2013-as atomholokausztot követően a Duna-Tisza közének vidéke súlyosan kitetté vált a különböző támadásoknak. A Budapest és Dunántúl felől özönlő nincstelen, fosztogató menekültek áradata, illetve a helyben fellázadt bandák teljesen tönkreverték a vidéket.

A Garai Blokk augusztusi felemelkedését követően Debrecen az addig elvétve még előforduló katonai jelenlétet is kiürített és a Tisza mögé húzódott vissza keleten (Vörös-vonal), magára hagyva Közép-Magyarországot.

A következő években a pusztítás folytatódott a pusztában, ahogy a gondozatlan maradt földek a klímaváltozás miatt kiszáradtak, majd a szél futóhomokos pusztasággá változtatta a vidéket. A még letelepedett közösségek éhezni kezdtek, egyre gyorsabb ütemben csatlakoztak a túlélés reményével a különböző nomád csoportokhoz.

2033-ra a régió már teljesen az egykori, 9.századi formájában tündököl. Óriási nomád hordák vonulnak szálláshelyről szálláshelyre. A kevés még letelepedett földműves közösség pedig nyomorban tengődve próbál életben maradni, miközben a klánoknak fizetnek védelmi pénzt.

A Besenyők klánja 2030-ban emelkedett vezetői szerepre, átvéve a Föderáció vezetését. Az uralmuk sokkal elnyomóbb és kegyetlenebb, azonban rendkívül stabil és központosított.

Vallás
Egy sötét istenséget követnek: Kalamónát, a viharos ég dühöngő sárkányát.

Gazdaság
Délen hatalmas rabszolgatartó államot építettek ki, ahol a balkáni portyáikról elhurcolt rabszolgák tömegeivel műveltetik a folyómenti termékeny földeket, amely folyamatos fosztogató körútjaik mellett gazdaságuk motorját adja.

Hadsereg
Hadseregük törzsi szintű és képzetlen. Óriási lovashorda, amelyet az Elnök elit testőrsége, a viharlovagok vezetnek.

Gyalogságukat a falvakból kényszersorozott, gyengén felfegyverzett paraszti haderő és óriási számú szláv rabszolga szolgáltatja.

Lőfegyverekkel silányan ellátottak, az elitebb alakulatok rendelkeznek vele. Jobbára középkori hidegfegyverzetet használnak.